Anexă la HCLMT nr……………

CONVENŢIE 

1.Părţile contractante:

1.1 Consiliul Local al Municipiului Timişoara, cu sediul în Timişoara, Bulevardul C.D. Loga nr.1, reprezentat prin domnul  Primar Dr. Ing. GHEORGHE CIUHANDU

şi

1.2 Fundaţia Umanitară Chosen - persoană juridică română fără scop patrimonial, cu sediul în Timişoara, Calea Buziaşului, nr. 84, având certificatul de înregistrare fiscală nr. 13482254, fiind constituită şi înregistrată în Registrul persoanelor juridice în baza Sentinţei Civile nr. 338 din 14.09.2000 a Judecătoriei Timişoara, reprezentată prin doamna Ciucure Oana – director,
 Având în vedere dispoziţiile O.G. nr.68/2003, privind serviciile sociale, aprobată prin Legea nr. 515/2003, cu modificările şi completările ulterioare, ale Legii nr.47/2006 privind sistemul naţional de asistenţă socială, H.G. nr. 1826/2005, pentru aprobarea Strategiei naţionale de dezvoltare a serviciilor sociale şi ale altor acte normative privind protecţia socială; 
În considerarea scopului Fundaţiei Umanitare Chosen, prevăzut în actele sale constitutive şi  ale activităţii acesteia de la înfiinţare până în prezent, constând în furnizarea de servicii sociale pentru copii provenind din familii aflate în dificultate;

În scopul asigurării nevoilor sociale existente la nivelul comunităţii Municipiului Timişoara; 

Convin  următoarele:

2. Obiectul convenţiei: 
2.1. Obiectul  convenţiei constă în susţinerea financiară, prin alocarea din bugetul Consiliului Local al Municipiului Timişoara a sumei de 45.873 lei, a serviciului Centrul de Zi „Casa Olarului” oferit de Fundaţia Umanitară Chosen. Serviciul se adresează copiilor proveniţi din familii în dificultate cu domiciliul în municipiul Timişoara.
2.2. Susţinerea financiară a serviciilor prevăzute la pct. 2.1. se face prin plata salariilor şi a contribuţiilor aferente unui număr de 3 angajaţi, conform sistemului de stabilire a salariilor de bază în sectorul bugetar după cum urmează : un post asistent social – cu normă întreagă, un post psiholog – cu normă întreagă şi un post educator specializat – cu normă întreagă.
3. Durata convenţiei:
3.1. Durata convenţiei este de un an, din momentul emiterii Hotărârii Consiliului Local al Municipiului Timişoara.
3.2. Prezenta convenţie poate fi prelungită prin Hotărâre a Consiliului Local al Municipiului Timişoara.
4.Drepturile şi obligaţiile părţilor:
4.1 Consiliul Local al Municipiului Timişoara are următoarele drepturi şi  obligaţii:

a) asigură mijloacele  financiare  pentru susţinerea plăţii salariilor şi a contribuţiilor aferente unui număr de 3 persoane angajate cu normă întreagă, conform obiectului prezentei convenţii;
b) realizează controlul financiar asupra utilizării  fondurilor alocate ;

c) asigură trimestrial activitatea de monitorizare şi evaluare, pentru  acordarea serviciilor sociale  care constituie obiectul prezentei convenţii, prin intermediul Direcţiei de Asistenţă Socială Comunitară a Municipiului Timişoara.
4.2. Fundaţia Umanitară Chosen are următoarele drepturi şi  obligaţii :

a) folosirea fondurilor alocate de Consiliul Local al Municipiului Timişoara  pentru susţinerea plăţii salariilor şi a contribuţiilor aferente unui număr de 3 angajaţi, conform obiectului prezentei convenţii;

b) asigurarea egalităţii de şanse şi nediscriminarea în furnizarea serviciilor sociale;

c) susţinerea activităţii necesare furnizării serviciilor sociale menţionate, în scopul respectării standardelor generale de calitate şi a  tuturor reglementărilor legale în vigoare;
d) întocmirea şi prezentarea trimestrială la Direcţia de Asistenţă Socială Comunitară a  rapoartelor de monitorizare ale activităţilor care fac obiectul prezentei  convenţii; 
e) acordarea serviciilor sociale care fac obiectul prezentei convenţii, cu prioritate, cazurilor referite de către Direcţia de Asistenţă Socială Comunitară a Municipiului Timişoara, în limita locurilor disponibile;

f) colaborarea cu serviciile similare din cadrul Direcţiei de Asistenţă Socială Comunitară, prin realizarea unor activităţi în parteneriat, în scopul întâmpinării nevoilor sociale a copiilor provenind din familii în dificultate, din Municipiul Timişoara;
g) menţionarea pe actele şi documentele elaborate de Fundaţia Umanitară Chosen cu privire la  obiectul prezentei convenţii, a sprijinului acordat de Consiliul Local al Municipiului Timişoara.
5. Rezilierea  convenţiei:

Constituie motiv de reziliere a convenţiei următoarele:

a) nerespectarea obligaţiilor asumate prin prezenta convenţie de către una dintre părţi;

b) încălcarea de către Fundaţia Umanitară Chosen a prevederilor legale cu privire la serviciile sociale;

c) retragerea sau anularea autorizaţiei  de funcţionare  sau a acreditării Fundaţiei Umanitare Chosen de către organele competente;
d) schimbarea obiectului de activitate a Fundaţiei Umanitare Chosen.

6. Încetarea convenţiei:
Constituie motiv de încetare a convenţiei :

a) expirarea duratei pentru care a fost încheiat convenţia, cu excepţia situaţiei în care aceasta este prelungită prin Hotărârea Consiliului Local al Municipiului Timişoara;

b) acordul părţilor privind încetarea convenţiei;
c) hotărârea definitivă şi irevocabilă a unei instanţe judecătoreşti;

d) încetarea activităţii Fundaţiei Umanitare Chosen prin desfiinţare, lichidare, dizolvare;

e) forţa majoră, dacă este invocată. 

   7. Soluţionarea litigiilor :
   7.1.  Părţile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentei convenţii. 

   7.2. Limba care guvernează convenţia este limba română. 

   7.3. Orice comunicare între părţi, referitoare la îndeplinirea prezentei convenţii, trebuie să fie transmisă în scris. 

   7.4. Convenţia  va fi interpretată conform legilor din România. 

   7.5. Prezenta convenţie se încheie  în două exemplare, câte unul pentru fiecare parte. 

